*Projekts*

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2018. gada \_\_. \_\_\_\_\_

**.§**

**Informatīvais ziņojums "Par pasākumiem aktuālas informācijas par patiesajiem labuma guvējiem nodrošināšanai Latvijas Republikas Uzņēmumu reģistrā"**

1. Pieņemt zināšanai tieslietu ministra iesniegto informatīvo ziņojumu.

2. Finanšu ministrijai izstrādāt grozījumus Noziedzīgi iegūtu līdzekļu legalizācijas un terorisma finansēšanas novēršanas likumā (turpmāk – Likums), paredzot tiesības Latvijas Republikas Uzņēmumu reģistram (turpmāk – Uzņēmumu reģistrs) pieprasīt juridiskajai personai patiesā labuma guvēja īstenotās kontroles dokumentāro pamatojumu, un finanšu ministram iesniegt tos izskatīšanai Ministru kabinetā vienlaikus ar 2018. gada 30. maijā pieņemto piekto grozījumu Eiropas Parlamenta un Padomes 2015. gada 20. maija Direktīvā (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (turpmāk – Grozījumi Direktīvā 2015/849) ieviešanu.

3. Finanšu ministrijai, izstrādāt grozījumus Likumā, paredzot tajos regulējumu brīdinājumu nosūtīšanai juridiskajām personām, kā arī pazīmes izdarīšanas iespēju Uzņēmumu reģistra vestajos reģistros, gadījumos, kuros Likuma 3. pantā noteiktie likuma subjekti vai kompetentās institūcijas būtu secinājušas, ka to pienākumu izpildes ietvaros secinātā informācija par juridiskās personas patieso labuma guvēju nesakrīt ar Uzņēmumu reģistrā reģistrēto, un finanšu ministram iesniegt tos izskatīšanai Ministru kabinetā vienlaikus ar grozījumiem Likumā saistībā ar Grozījumu Direktīvā 2015/849 ieviešanu.

4. Aicināt Likuma 45. pantā noteiktās likuma subjektu uzraudzības un kontroles institūcijas, veicot uzraudzības darbības, citastarp nodrošināt, ka Likuma 3. pantā noteikto likuma subjektu iekšējās kontroles sistēmās tiek atbilstoši ņemti vērā gadījumi, kuros informācija par patieso labuma guvēju Uzņēmumu reģistrā un secinātā informācija par patieso labuma guvēju Likuma 3. pantā noteikto likuma subjektu klientu izpētes ietvaros, nesakrīt.

5. Tieslietu ministrijas izveidotajā pastāvīgajā Krimināllikuma darba grupā izvērtēt un izstrādāt normatīvo aktu grozījumus par apzināti nepatiesu ziņu sniegšanu par patiesajiem labuma guvējiem, kā arī par Likumā noteikto ziņu par patieso labuma guvēju neiesniegšanu Uzņēmumu reģistram, un izstrādātos grozījumus iesniegt kā priekšlikumus Saeimā, izskatot likumprojektu "Grozījumi Krimināllikumā".

6. Tieslietu ministrijas izveidotajā pastāvīgajā darba grupā Komerclikuma grozījumu izstrādei līdz 2019. gada 1. aprīlim izvērtēt civiltiesisko ierobežojumu, piemēram, balsstiesību ierobežošanas kapitālsabiedrībām, kā arī Komerclikuma 314.1 pantā noteiktās likvidācijas kārtības kapitālsabiedrībām par informācijas par patieso labuma guvēju neiesniegšanas Uzņēmumu reģistram, piemērošanas lietderību un atbilstību tiesību sistēmai.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs

Letiņa 67031734

laima.letina@ur.gov.lv